|  |  |  |
| --- | --- | --- |
| Rīgā | Nr. | 2012.gada |

**.§**

**Informatīvais ziņojums "Par nepieciešamajām telpām Latvijas Valsts prezidenta kancelejas un Veselības ministrijas vajadzībām"**

**TA-670**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu un atbalstīt informatīvajā ziņojumā ietverto risinājuma 1.variantu.

2. Finanšu ministrijai sadarbībā ar Veselības ministriju sagatavot lūgumu Rīgas domei:

2.1. pieņemt lēmumu saskaņā ar Publiskas personas mantas atsavināšanas likuma 38.pantu par Rīgas pilsētas pašvaldībai piederošā nekustamā īpašuma Klostera ielā 7, Rīgā (nekustamā īpašuma kadastra Nr. 0100 008 0162), un nekustamā īpašuma Duntes ielā 8, Rīgā (nekustamā īpašuma kadastra Nr. 0100 017 0147, atdalīta zemesgabala daļa, kas saskaņā ar Rīgas domes saistošajiem noteikumiem atrodas ielu teritorijā), maiņu pret valsts akciju sabiedrībai "Valsts nekustamie īpašumi" piederošo nekustamo īpašumu Riharda Vāgnera ielā 3, Rīgā (nekustamā īpašuma kadastra Nr. 0100 002 0071);

2.2. pieņemt lēmumu saskaņā ar Publiskas personas mantas atsavināšanas likuma 42.panta 2.2 daļu un 43.pantu par valstij nepieciešamo nekustamo īpašumu Nīcgales ielā 7, Rīgā (nekustamā īpašuma kadastra Nr. 0100 070 0927), un Anniņmuižas bulvārī 89, Rīgā (nekustamā īpašuma kadastra Nr. 0100 093 0684), nodošanu valstij bez atlīdzības neatliekamās medicīniskās palīdzības funkcijas nodrošināšanai.

3. Veselības ministrijai pēc Rīgas domes lēmuma saņemšanas normatīvajos aktos noteiktajā kārtībā pārņemt šā protokollēmuma 2.2.apakšpunktā minētos nekustamos īpašumus un ierakstīt zemesgrāmatā uz valsts vārda Veselības ministrijas personā.

4. Finanšu ministrijai:

4.1. pēc Rīgas domes lēmuma saņemšanas kā valsts akciju sabiedrības "Valsts nekustamie īpašumi" kapitāldaļu turētājai pieņemt lēmumus informatīvajā ziņojumā ietvertā risinājuma 1.varianta īstenošanai;

4.2. pēc līguma noslēgšanas par Valsts prezidenta kancelejas pārcelšanos uz pagaidu telpām iesniegt noteiktā kārtībā Ministru kabinetā tiesību akta projektu par Rīgas pils Priekšpils restaurācijas un rekonstrukcijas darbu būvniecības termiņa aktualizēšanu.

5. Valsts prezidenta kancelejas un Aizsardzības ministrijas (Militārās policijas) Rīgas pils Priekšpils restaurācijas un rekonstrukcijas darbu laikā pagaidu telpu nomas un komunālo maksājumu izdevumi sedzami atbilstoši valsts budžeta finanšu līdzekļiem.

6. Atzīt par aktualitāti zaudējušu Ministru kabineta 2012.gada 24.janvāra sēdes protokollēmumu (prot. Nr.5 32.§) "Rīkojuma projekts "Par Rīgas pilsētas nekustamo īpašumu pārņemšanu valsts īpašumā" un rīkojuma projekts "Par nekustamo īpašumu nodošanu Rīgas pilsētas pašvaldības īpašumā un Rīgas pilsētas nekustamo īpašumu pārņemšanu valsts īpašumā"".

Ministru prezidents V.Dombrovskis

Valsts kancelejas direktore E.Dreimane